Document ID: /fineweb-2-swissfilter-quality_10-filterrobots/filtered/02038.jsonl.gz/3713

I vegn spetgà, ch'il Cussegl federal fetschia a savair venderdi, co ch'el vul proseguir a reguard l'UE. La finamira actuala restia dentant da vulair far ina cunvegna cun l'UE. Il Cussegl federal veglia finir tant las tractativas per la cunvegna sco er il messadi en chaussa il 2019, citescha la SDA ad Alain Berset.
Berset: «Nus vulain vegnir vinavant»
Ina tala cunvegna pussibiliteschia da sviluppar vinavant la via bilaterala e da far novas cunvegnas per l'access al martgà cun l'UE, stà scrit en las finamiras annualas. Tar las ulteriuras finamiras da l'onn tutgia la refurma da l'AVS cun la quala las rentas duain vegnir segiradas e l'AVS stabilisada.
RR novitads 11:00